en fr cs da da fr he en da da it de en da en nb da en da da da da da da en da fr da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Hele tanken om at hælde sommeren på glas, så man på den koldeste januarmorgen kan åbne et glas, der smager af sommer og solskin – ahhhhh.
Jeg har efterhånden eksperimenteret med mange forskellige slags syltetøj og marmelade, men der er heldigvis mange flere varianter derude. Jeg stødte på denne form for “marmelade” i en Facebook-gruppe bestyret af den gode “syltedronning” Helena Grayston. Opskriften kommer fra Pam te Jam’s nye bog “Te book of preserves”, som helt sikkert er min nye bibel udi sylterier – sikke en mængde af spændende opskrifter og inspiration.
Idéen med denne måde at tilberede ribs på, er at lave en slags gelé med hele bær. Det er altså meningen, at bærrene koges ganske lidt uden at man rører i gryden, og derfor ikke brister. Jeg valgte at bruge hvide ribs, som jeg (som altid) plukkede ved Ømosebær, men røde er selvfølgelig fine. Det er bestemt sidst på sæsonen for friske ribs, men frosne kan også bruges. De skal blot koges et par minutter længere, for at pektinen stiver geléen.
Det tager ikke lang tid at lave selve geléen, men den skal stå i køleskabet i 24 timer, så vær opmærksom på “ventetiden” inden du går i gang.
Geléen kan bruges til kødretter, ostemadder eller spises på et godt stykke brød. Den er måske ikke så god at komme i sovs, men ellers kan den benyttes, hvor du ellers bruger gelé.
Bar-Le-Duc ribs (5 små glas)
500 g hvide ribs (ordnet vægt)
250 g hvidt sukker
Ordn ribsene og skyl dem grundigt (gøres nemmest i et dørslag). Hæld dem i en gryde med en smule vand (bare en til to spiseskefulde) og sæt dem over lav varme. Ryst gryden en gang i mellem. Når ribsene simrer, skal de have 4 minutter, hvorefter gryden tages af varmen. Drys sukkeret over af et par omgange, mens du ryster gryden. Læg et viskestykke over gryden og sæt den i køleskabet i 24 timer.
Næste dag steriliseres 5 små glas, så de er klar til geléen. Sæt gryden over ved lav varme, og lad igen ribsene simre i 3-4 minutter, mens gryden rystes let et par gange.
Hæld geléen i de 5 glas (fyld dem helt op), luk forsvarligt og vend dem om, så lågene også varmes igennem. Lad dem køle helt af.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.